4. ΑΠΟΦΑΣΙΣ ΥΠΟΥΡΓΩΝ   ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕ.. Αριθ. Ζ3β/3281 της 13/27 Φεβρ. 1973   (ΦΕΚ Β΄ 269)  Περί νοσηλείας απόρων ασθενών εις το εξωτερικόν.  Έχοντες υπ’ όψιν: α)Τον Α.Ν. 421/37 «περί διαθέσεως εσόδων τινών υπέρ της Κοιν. Προνοίας. β.Το Β.Δ. της 11 Μαΐου 1946 «περί της εννοίας της απορίας και του τρόπου αποδείξεως αυτής». γ)Το Β.Δ. 682/60 «περί οργανώσεως του Υπουργείου Κοιν. Προνοίας». δ)το Β.Δ. 84/65 «περί οργανώσεως του Υπουργείου Υγιεινής».      (Αντί για τη σελ. 61(β) Σελ. 61(γ) Τεύχος 1302 Σελ. 91 Περίθαλψη απόρων και ανασφάλιστων 35.Β.αα.1-4    ε)Τον Α.Ν. 7/67 «περί ενοποιήσεως των ως άνω Υπουργείων». ς)Το Ν.Δ. 1/68 «περί Υπουργικού Συμβουλίου και μετονομασίας του Υπουργείου Κοιν. Προνοίας εις τοιούτον Κοιν. Υπηρεσιών». ζ)Το Ν.Δ. 321/69 «περί Δημοσίου Λογιστικού». η)Το Ν.Δ. 1294/72 «περί κυρώσεως του Γενικού Προϋπολογισμού του Κράτους έτους 1973», αποφασίζομεν: 1.Επιτρέπομεν την εις το εξωτερικόν νοσηλείαν απόρων ασθενών, ων η πάθησις δεν δύναται να διαγνωσθή ή να θεραπευθή εν Ελλάδι, ελλείψει καταλλήλων επιστημονικών μέσων ή ιατρών διαθετόντων την απαιτουμένην ειδίκευσιν. 2.Επί της ανάγκης της εις το εξωτερικόν νοσηλείας των ανωτέρω ασθενών, ως και του ύψους της απαιτηθησομένης δαπάνης, αποφαίνεται Ειδική Επιτροπή, συγκροτουμένη δι’ αποφάσεως του εξ ημών Υπουργού Κοινων. Υπηρεσιών. 3.Ειδικώτερον, δια τον προσδιορισμόν της ως άνω δαπάνης, θα λαμβάνωνται υπ’ όψιν παρά της Επιτροπής τα κάτωθι: α)Το αντίτιμον των εισιτηρίων μεταβάσεως και επιστροφής του ασθενούς και του συνοδού (εφ’ όσον κρίνεται αναγκαία η μετάβασις συνοδού). β)Τα έξοδα διαμονής εις ξενοδοχείον του ασθενούς και του συνοδού. γ)Τα έξοδα της εν γένει Νοσοκομειακής ή εξωνοσοκομειακής περιθάλψεως, εκτιμώμενα κατά περίπτωσιν υπό της Επιτροπής. «4.Η κατά τ’ ανωτέρω απαιτηθησομένη δαπάνη θα καταβάλληται υπό μορφήν εκτάκτου οικονομικής ενισχύσεως απόρων, υπό τους κάτωθι όρους: α)Το ποσόν της δαπάνης, περί ης η υποπαρ. 3α της παρούσης, θα καλύπτεται δια της εκδόσεως τακτικού χρηματικού εντάλματος επ’ ονόματι, κατά περίπτωσιν, του ασθενούς ή του πατρός ή του επιτρόπου αυτού και θα περιλαμβάνη την αξίαν του αντιτίμου των εισιτηρίων μεταβάσεως και επιστροφής του ασθενούς και του συνοδού του, οσάκις κρίνεται αναγκαία η μετάβασις συνοδού, των πρώτων δαπανών της εις το εξωτερικόν αφίξεως αυτών, θα εισπράττηται δε προ της εντεύθεν αναχωρήσεώς των. β)Το ποσόν της δαπάνης, περί ης αι υποπαρ. 3β και 3γ της παρούσης, ήτις θέλει καλύπτει τα έξοδα της παραμονής εις το εξωτερικόν του ασθενούς και του συνοδού του, ως και της νοσοκομειακής ή εξωνοσοκομειακής περιθάλψεως του ασθενούς, θα καλύπτεται δια της εκδόσεως χρηματικού εντάλματος προπληρωμής, δια του καθορισμού της Τραπέζης της Ελλάδος ως Α΄ υπολόγου και του κατά τόπον αρμοδίου Προξένου ως Β΄ υπολόγου». Η παρ. 4 αντικατεστάθη ως άνω δια της υπ’αριθ. Ζ3β/Οικ. 9777 της 23 Μαΐου/21 Ιουν. 1973 (ΦΕΚ Β΄ 688) αποφ. Υπ. Εθν. Οικον. Οικονομ. και Κοινων. Υπηρεσιών.  Σελ. 62(γ) Τεύχος 1302 Σελ. 92 5.Δι’ αμφοτέρας τας ως άνω περιπτώσεις, η 7η Δ/νσις του Γενικού Λογιστηρίου του Κράτους, θα δίδη εντολήν προς την Τράπεζαν της Ελλάδος, δια την χορήγησιν του απαιτουμένου συναλλάγματος. 6.Η Προξενική Αρχή, θα υποβάλλη εις το Υπουργείον Κοινωνικών Υπηρεσιών-Διεύθυνσιν Υγειονομικής Περιθάλψεως, λογαριασμόν του παρ’ αυτής διαχειρισθέντος ποσού, επιστρέφουσα εις το εν Αθήναις Κατάστημα της Τραπέζης της Ελλάδος, τυχόν αδιάθετον υπόλοιπον, όπερ, δραχμοποιούμενον, θα κατατίθεται εις το Ταμείον Γενικών Εσόδων. 7.Αι ως άνω δαπάναι θα βαρύνουν την προς τον σκοπόν τούτον εγγραφείσαν πίστωσιν εις τον προϋπολογισμόν του Υπουργείου Κοινωνικών Υπηρεσιών, υπό Φορέα 615 και ΚΑΕ 5999, δια την εφαρμογήν νέων προγραμμάτων, και ειδικώτερον την εκ δραχ. 10.000.000 πίστωσιν, δια την νοσηλείαν απόρων ασθενών εις το εξωτερικόν, ήτις δέον να μεταφερθή εις τον οικείον Φορέα και υπό ίδιον Κωδικόν Αριθμόν. 8.Πάσα λεπτομέρεια της παρούσης θέλει ρυθμισθή δι’ αποφάσεως του εξ ημών Υπουργού Κοινωνικών Υπηρεσιών, τη εισηγήσει της αρμοδίας Δ/νσεως Υγειονομικής Περιθάλψεως. Η παρούσα δημοσιευθήτω δια της Εφημερίδος της Κυβερνήσεως.   35.Β.αα.4 Περίθαλψη απόρων και ανασφάλιστων     